**NRK Sámi radio** er en av NRKs minste radiokanaler. Kanalen ble etablert i 1999 som en av verdens første heldigitale radiokanaler, som en del av NRKs prøvesendinger på DAB. Kanalen produseres av den samiske divisjonen i NRK, NRK Sápmi. Kanalen har direktesendinger fra 07:00 til 17:30 på hverdager på samiske språk.

Navnet på kanalen har vært endret flere ganger. Ved etableringen av kanalen i 1999 fikk den navnet "NRK Sámi Radio", samme navn som den samiske divisjonen i NRK da het. Da divisjonen i 2011 skiftet navn til NRK Sápmi, skiftet også kanalen navn til "NRK Sápmi. Kanalnavnet ble igjen endret i april 2023 til NRK Sámi radio. Navneendringen skjedde i forbindelse med omlegging av sendeskjemaet på kanalen.

Historikk
---------

Den første samiskspråklige radiosendingen i Norge skjedde i 1936, da NRK sendte opptak fra julegudstjenesten i Polmak kirke. Neste samiskspråklige radiosending skjedde påsken 1940, da NRK sendte gudstjeneste fra Kautokeino. 

De første forslagene om faste samiske sendinger i NRK ble fremmet før utbruddet av andre verdenskrig. Sendingene ble ikke realisert før etter krigen. I perioden fra før etableringen av NRK i 1933 og til etter andre verdenskrig ble radiosendinger (på norsk) sett på som et viktig instrument for fornorskning av samer og andre minoriteter i Norge, og spesielt i Troms og Finnmark. Norske myndigheter var spesielt opptatt av å holde samene borte fra finske radiosendinger, under henvisning til sikkerhetsbekymringer knyttet til *den finske fare*: 

> *"Det framholdes at samene nå bare lytter på finske stasjoner, dette er nasjonalt sett uheldig".*
> 
> 

Den såkalte Finnmarksnevnden foreslo derfor i 1936 at den norske staten burde bevilge penger "til anskaffelse av (radio)apparater på vilkår som sikrer at de blir brukt i norskhetens tjeneste". Primært ønsket man å gi slik støtte til:

> "norsksindede menn, skolelærere, lensmann eller andre, som har kontroll over apparatene og kan velge de gode norske programmer".
> 
> 

I NRK var det imidlertid ikke motstand mot å etablere samiske sendinger, men det var i begynnelsen diskusjoner om sendingene skulle skje på norsk eller på samisk. De første faste radiosendingene på samisk startet i 1946, med Sara Klemetsen Hætta som den aller første samisktalende programlederen på lufta. I de første årene ble det publisert en 20 minutter lang sending på samisk per uke i Troms og Finnmark. I 1948 overtok Katrine Johnsen og Edel Hætta Eriksen ansvaret for sendingene. Radiosendingene på nordsamisk i Troms og Finnmark ble fra starten raskt populære i den samiske befolkningen, og det ble rapportert at folk samlet seg i store mengder i de hus som hadde radiomottakere.Katrine Johnsen fikk senere alene- og hovedansvaret i NRK for de faste samiske sendingene og jobbet med samisk innhold på radio i NRK i årene som fulgte fram til 1987.

Sannhets- og forsoningskommisjonen skriver i sin rapport fra 2023 at NRKs samiskspråklige sendinger på radio var en "utløsende faktor" for opprettelsen av Samekomiteen og dermed starten på nasjonal reorientering av perspektivet på samer, samisk kultur og norsk samepolitikk. 

Gradvis ble sendetiden for de samiske sendingene økt ut over 1950- og 1960-tallet, og var på 60 minutter per uke i 1957. I 1973 lanserte NRKs avdelingskontor i Tromsø en femårs plan for å betydelig styrke bemanning og radiotilbudet på samisk. I begynnelsen av 1960-tallet økte NRK sendetiden på̊ nordsamisk i Finnmark. I 1968 økte NRK sendingene til to timer og 43 minutter. Dette inkluderer tre minutter daglige nyhets- sendinger på̊ nordsamisk på̊ riksnettet. Senere ble det daglige sendinger på samisk i NRK P1 og senere også NRK P2. 

En egen samiskspråklig kanal "NRK Sámi radio" ble opprettet i forbindelse med lansering av den digitale kringkastingsteknologien for radio, DAB. Opprinnelig var planen at kanalen skulle være et samarbeid mellom NRK, YLE og Sveriges Radio og distribueres i alle tre land. Denne planen ble skrinlagt som følge at DAB-teknologien bare ble innført i Norge.

Referanser
----------

1. ↑  «NRK Radio». *NRK Radio* **(norsk)**. Besøkt 2. juni 2023.
2. ↑  NRK (9. januar 2008). «7. NRK Sápmis historie». *NRK*. Besøkt 2. juni 2023.
3. 1 2  Lindkjølen, Hans (1995). «NRK - et tilbakeblikk». *Sameradioens mor*. Davvi Girji. s. 72–73. ISBN 82-7374-284-9.
4. 1 2 3 4 5 6 7  Hætta, Odd Mathis (2003). «De samiske radiosendingene tar til». *Dá lea Sámi Radio*. Davvi Girji. s. 15-31. ISBN 82-7374-548-1.
5. ↑  Manndal, Roger (20. desember 2010). «85-årig bokdebutant». *NRK*. Besøkt 31. mai 2023.
6. 1 2 3 4 5  Sannhets- og forsoningskommisjonen (2023). *Dokument 19 (2022-2023) Sannhet og forsoning - grunnlag for et oppgjør med fornorskningspolitikk og urett mot samer, kvener/norskfinner og skogfinner*. Sannhets- og forsoningskommisjonen. s. 651. «Radiosendingene på̊ samisk var svært populære. Historier forteller at «hele bygda» samlet seg i hus med radio for å lytte til dem.»
7. ↑  Lindkjølen, Hans (1995). «Sameradioen personlig». *Sameradioens mor*. Davvi Girji. s. 132. ISBN 82-7374-284-9.
8. ↑  «Samekomiteen skal styrke samenes situasjon». *Samiske veivisere*. Besøkt 1. juni 2023.

Eksterne lenker
---------------

* NRK Sámi radio på NRK Radio
* NRK Sápmi

| * v
* d
* r
Norsk rikskringkasting (NRK) |
| --- |
| Fjernsyn | 
* NRK1
* NRK2
* NRK3
* NRK Super
* NRK Tegnspråk
* NRK TV

 |  |
| Radio | 

|  |  |
| --- | --- |
| Nåværende | 
* P1
* P1+
* P2
* P3
* P13
* mP3
* P3X
* NRK Nyheter
* Klassisk
* Folkemusikk
* Jazz
* Sport
* Super
* Sápmi

 |
| Nedlagte | 
* Gull
* NRK Metro
* NRK Oslofjord
* NRK Stortinget

 |

 |
| Divisjoner | 

|  |  |
| --- | --- |
| Nåværende | 
* Distrikt
* Juridisk-, rettigheter- og personal
* Marienlyst
* Medier
* Medietjenester
* Nyheter
* Sápmi
* Strategi
* Teknologi

 |
| Nedlagte | 
* Kringkasting
* NYDI
* Program Oslo
* Program riks
* Teknologi-, økonomi- og produksjon

 |

 |
| Andre tjenester | 
* Kringkastingsorkestret
* NRK.no
* NRK Trafikk
* yr.no
* NRK Vær
* NRKbeta
* NRK Urørt
* UT.no
* Tekst-TV
* NRK 4ETG
* NRK FlippKlipp
* NRK Unormal

 |
| Regionskontorer | 
* Marienlyst
* Tyholt
* Bergen
* Tromsø

 |
| Programavdelinger Oslo | 
* Barn og ungdom
* Drama
* Fakta
* Kultur
* Underholdning

 |
| Distriktskontorer | 

|  |  |
| --- | --- |
| Nåværende | 
* Innlandet
* Møre og Romsdal
* Nordland
* Oslo og Viken
* Rogaland
* Sørlandet
* Troms og Finnmark
* Trøndelag
* Vestfold og Telemark
* Vestland

 |
| Nedlagte | 
* Finnmark
* Hordaland
* Nord-Trøndelag
* Sogn og Fjordane
* Telemark
* Troms
* Østafjells
* Østfold

 |

 |
| Hovedkontorer | 
* Marienlyst
* Tyholt
* Karasjok
* Normannsløkka (framtidig)

 |
| Relaterte artikler | 
* Liste over norske kringkastingssjefer
* NRKs styre
* Liste over radiodirektører i NRK

 |
| 
* Kategori
* Nyheter

 |